Priekšlikums EIROPAS PARLAMENTA UN PADOMES REGULA ar ko groza Regulu (EK) Nr. 302/2009 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā /* COM/2011/0330 galīgā redakcija - COD 2011/0144 */





PASKAIDROJUMA RAKSTS ICCAT gadskārtējā sanāksmē 2010. gadā pieņēma ieteikumu, ar kuru groza plānu zilās tunzivs krājumu atjaunošanai Atlantijas okeāna austrumu daļā un Vidusjūrā. Lai atjaunotu šo krājumu, ICCAT atjaunošanas plānā tika ieviestas izmaiņas, lai vēl vairāk samazinātu KPN, pastiprinātu zvejas jaudas samazināšanas pasākumus un noteiktu stingrākus kontroles pasākumus, jo īpaši attiecībā uz pārvietošanas un sprostā ievietošanas darbībām. Šo pasākumu mērķis ir nodrošināt plāna efektivitāti un sasniegt biomasu, kura ar vismaz 60 % varbūtību atbilst maksimālajam ilgtspējīgas ieguves apjomam (MSY). Kopš 1997. gada Kopiena ir ICCAT Līgumslēdzēja puse, un šīs organizācijas ieteikumi kļūst saistoši tām Līgumslēdzējām pusēm, kuras pret tiem neceļ iebildumus. Kā šīs organizācijas Līgumslēdzējai pusei Eiropas Savienībai ir pienākums piemērot pieņemtos ieteikumus, pret kuriem tā nav izteikusi iebildumus. Šā priekšlikuma mērķis ir transponēt Savienības tiesību aktos ICCAT ieteikumu, ar kuru groza plānu zilās tunzivs krājumu atjaunošanai Atlantijas okeāna austrumu daļā un Vidusjūrā. Šis priekšlikums neietekmē Savienības budžetu. Tā juridiskais pamats ir Līguma par Eiropas Savienības darbību 43. panta 2. punkts. Eiropas Parlaments un Padome tiek lūgti iespējami drīz pieņemt šo priekšlikumu. 2011/0144 (COD) Priekšlikums EIROPAS PARLAMENTA UN PADOMES REGULA ar ko groza Regulu (EK) Nr. 302/2009 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu, ņemot vērā Eiropas Komisijas priekšlikumu[1], ņemot vērā Ekonomikas un sociālo lietu komitejas atzinumu, saskaņā ar parasto likumdošanas procedūru, tā kā: (1) Starptautiskā Atlantijas tunzivju saglabāšanas komisija (ICCAT) ir pieņēmusi Ieteikumu 10-04, ar kuru groza daudzgadu plānu zilās tunzivs krājumu atjaunošanai. Lai atjaunotu šo krājumu, ieteikumā paredzēts vēl vairāk samazināt kopējo pieļaujamo nozveju, pastiprināt zvejas jaudas samazināšanas pasākumus un noteikt stingrākus kontroles pasākumus, jo īpaši attiecībā uz pārvietošanas un sprostā ievietošanas darbībām. (2) Minētais ieteikums Savienībai ir saistošs, un tāpēc tas būtu jātransponē. (3) Daži Regulas (EK) Nr. 302/2009[2] noteikumi ir novecojuši, un tie būtu jāsvītro. Citi noteikumi būtu jāatjaunina, lai ņemtu vērā izmaiņas tiesību aktos. (4) Tādēļ būtu attiecīgi jāgroza Regula (EK) Nr. 302/2009, IR PIEŅĒMUŠI ŠO REGULU. 1. pants Regulu (EK) Nr. 302/2009 groza šādi: 1) regulas 1. panta 3. punktu aizstāj ar šādu: “Šā atjaunošanas plāna mērķis ir sasniegt biomasu, kas atbilst maksimālajam ilgtspējīgas ieguves apjomam ar varbūtību, lielāku par 60 %.”; 2) regulas 2. pantu groza šādi: a) panta d) punktu aizstāj ar šādu: “d) “palīgkuģis” ir jebkurš kuģis, ko izmanto nedzīvu (neapstrādātu) zilo tunzivju pārvadāšanai no sprosta vai tunzivju krātiņveida lamatām uz apstiprinātu ostu un/vai apstrādes kuģi;” b) panta h) punktu aizstāj ar šādu: “h) “pārvietošanas darbības” ir: i) jebkura dzīvu zilo tunzivju pārvietošana no nozvejotāja kuģa tīkla uz pārvadāšanas sprostu, ii) jebkura dzīvu zilo tunzivju pārvietošana no pārvadāšanas sprosta uz citu pārvadāšanas sprostu, iii) jebkura sprosta, kurā atrodas zilās tunzivis, pārvietošana no velkoņa uz citu velkoni, iv) jebkura nedzīvu zilo tunzivju pārvietošana no pārvadāšanas sprosta uz palīgkuģi, v) jebkura pārvietošana no zilo tunzivju audzētavas vai tunzivju krātiņveida lamatām uz apstrādes kuģi, transportkuģi, vai arī sprosta, kurā atrodas zilās tunzivis, pārvietošana no vienas zivaudzētavas uz citu, vi) jebkura dzīvu zilo tunzivju pārvietošana no krātiņveida lamatām uz pārvadāšanas sprostu;” c) panta l) punktu aizstāj ar šādu: “l) “audzēšana” ir zilo tunzivju ievietošana sprostā uz laikposmu, kas ilgāks par sešiem mēnešiem, lai palielinātu biomasu;” d) pievieno q) punktu: “q) “atbildīgā dalībvalsts” un “dalībvalsts, kas atbildīga par” ir karoga dalībvalsts vai dalībvalsts, kuras jurisdikcijā atrodas krātiņveida lamatas vai zivaudzētava, vai — ja zivaudzētava vai krātiņveida lamatas atrodas starptautiskos ūdeņos — dalībvalsts, kurā krātiņveida lamatu vai zivaudzētavas operators veic uzņēmējdarbību.”; 3) regulas 4. pantu groza šādi: a) panta 4. punktu aizstāj ar šādu: “4. Dalībvalstis katru gadu vēlākais 15. septembrī nosūta Komisijai provizorisku gada zvejas plānu par nākamo gadu. Komisija Savienības zvejas plānu nosūta ICCAT Sekretariātam ICCAT apstiprinājuma saņemšanai. Dalībvalstis katru gadu vēlākais 31. janvārī nosūta Komisijai galīgo gada zvejas plānu. Komisija katru gadu līdz 1. martam nosūta Savienības zvejas plānu ICCAT Sekretariātam.”; b) panta 12. un 14. punktu svītro; 4) regulas 5. pantu groza šādi: a) panta 7. punktu aizstāj ar šādu: “7. Neskarot 6. punktu, zvejas jaudu, kas minēta 2. un 4. punktā un 9. pantā, samazina tā, lai: a) līdz 2010. gada sākumam neatbilstību starp katras dalībvalsts zvejas jaudu un tās kvotai atbilstošo zvejas jaudu likvidētu vismaz 25 % apmērā; b) līdz 2011. gada sākumam neatbilstību starp katras dalībvalsts zvejas jaudu un tās kvotai atbilstošo zvejas jaudu likvidētu vismaz 75 % apmērā; c) līdz 2012. gada sākumam neatbilstību starp katras dalībvalsts zvejas jaudu un tās kvotai atbilstošo zvejas jaudu likvidētu vismaz 95 % apmērā; d) līdz 2013. gada sākumam neatbilstību starp katras dalībvalsts zvejas jaudu un tās kvotai atbilstošo zvejas jaudu likvidētu 100 % apmērā. Zvejas jaudas samazinājumu aprēķina, pamatojoties uz attiecīgās kuģu kategorijas nozvejas apjomu, kā to novērtējusi ICCAT Zinātniskā komiteja. Šo samazinājuma prasību nepiemēro dalībvalstij, kura pierāda, ka tās zvejas jauda ir atbilstoša kvotai.”; b) panta 9. punktu aizstāj ar šādu: “9. Katra dalībvalsts izveido zvejas jaudas pārvaldības plānu 2010.–2013. gadam. Šo plānu iesniedz Komisijai līdz 2009. gada 15. augustam, un tajā iekļauj 2., 4., 6. un 7. punktā minēto informāciju. Turklāt plānā iekļauj sīku informāciju par to, kādā veidā — papildus kuģu nodošanai sadalīšanai — dalībvalsts likvidēs pārmērīgo zvejas jaudu. Vajadzības gadījumā šo plānu pārskata un katru gadu līdz 15. augustam iesniedz Komisijai. Komisija iesniedz Savienības zvejas jaudas pārvaldības plānu ICCAT apspriešanai un apstiprināšanai.”; 5) regulas 7. pantu groza šādi: a) panta 2. punktu aizstāj ar šādu: “2. No 15. jūnija līdz 15. maijam Atlantijas okeāna austrumu daļā un Vidusjūrā ir aizliegta zilo tunzivju zveja ar riņķvadu.”; b) panta 6. punktu svītro; 6) regulas 14. panta 2. punktā pievieno šādu daļu: “Zvejas kuģa iekļaušana 1. punktā minētajā sarakstā ar atpakaļejošu spēku nav pieņemama.”; 7) regulas 18. panta 1. punktu aizstāj ar šādu: “1. Papildus to prasību izpildei, kuras noteiktas 14., 15., 23. un 24. pantā Padomes 2009. gada 20. novembra Regulā (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem[3], Kopienas nozvejotāja kuģa kapteinis attiecīgā gadījumā ieraksta zvejas žurnālā II pielikumā norādīto informāciju.”; 8) regulas 19. panta 1. punktā pievieno šādu daļu: “Kopīgas zvejas darbības ar citām Konvencijas līgumslēdzējām pusēm nav atļautas.”; 9) regulas 22. pantu aizstāj ar šādu: “22. pants Pārvietošanas darbības 1. Pirms ikvienas pārvietošanas darbības tāda nozvejotāja kuģa vai velkoņa kapteinis vai tādas zivaudzētavas vai krātiņveida lamatu operators, no kuras sākas attiecīgā pārvietošana, nosūta attiecīgās atbildīgās dalībvalsts kompetentajām iestādēm iepriekšēju paziņojumu par pārvietošanu, kurā norādīts: a) nozvejotāja kuģa, zivaudzētavas vai krātiņveida lamatu nosaukums un ICCAT reģistra numurs; b) paredzamais pārvietošanas laiks; c) paredzamais pārvietojamo zilo tunzivju daudzums; d) informācija par vietu (ģeogrāfiskais platums/garums), kurā notiks pārvietošana, un identificējami sprostu numuri; e) saņēmēja velkoņa vārds, pietauvoto sprostu skaits un attiecīgā gadījumā ICCAT reģistra numurs; f) zilo tunzivju galamērķa osta, audzētava vai sprosts. 2. Atbildīgā dalībvalsts katrai pārvietošanas darbībai piešķir atļaujas numuru un paziņo to attiecīgi zvejas kuģa kapteinim, krātiņveida lamatu operatoram vai zivaudzētavas operatoram. Pārvietošanas darbību nesāk bez iepriekšējas atļaujas. Atbildīgās dalībvalsts iestādes izdod atļauju saskaņā ar unikālas numerācijas sistēmu, kurā katrs numurs sastāv no Konvencijas līgumslēdzējas puses trīsburtu koda, četrciparu gadskaitļa un trim burtiem, kas apzīmē atļauju (AUT) un kam seko kārtas numurs. Ja atļauju noraida, AUT aizstāj ar NEG (atļaujas atteikums). Atbildīgā dalībvalsts atļauju vai atļaujas atteikumu dara zināmu 48 stundu laikā pēc tam, kad iesniegts iepriekšējs paziņojums par pārvietošanu. Tā neatļauj pārvietošanu, ja, saņēmusi iepriekšēju paziņojumu par pārvietošanu, tā uzskata, ka: a) nozvejotājam kuģim vai krātiņveida lamatām, ar ko atbilstīgi deklarācijai ir gūta attiecīgā nozveja, nav pietiekamas kvotas; b) zivju daudzums nav pienācīgi norādīts nozvejotāja kuģa vai krātiņveida lamatu ziņojumos vai šā daudzuma ievietošanai sprostā nav saņemta atļauja, un tas nav ņemts vērā tās kvotas izmantojumā, kas varētu būt piemērojama; c) nozvejotājam kuģim, ar ko atbilstīgi deklarācijai ir gūta attiecīgā nozveja, nav atļauts zvejot zilās tunzivis, vai d) velkonis, kam atbilstīgi deklarācijai jāsaņem pārvietotās zivis, nav reģistrēts 14. pantā minētajā “visu citu zvejas kuģu ICCAT reģistrā” vai nav aprīkots ar kuģu satelītnovērošanas sistēmu (VMS). Ja pārvietošana nav atļauta: a) par nozvejotāju kuģi atbildīgā dalībvalsts izdod rīkojumu par zivju atlaišanu jūrā un informē nozvejotāja kuģa kapteini par to, ka pārvietošana nav atļauta un jāuzsāk zivju atlaišana jūrā; b) attiecīgi nozvejotāja kuģa kapteinis, zivaudzētavas operators vai krātiņveida lamatu operators atlaiž zivis jūrā; c) zilo tunzivju atlaišanu jūrā ieraksta ar videokameru un novēro ICCAT reģionālais novērotājs, kurš sagatavo ziņojumu un kopā ar attiecīgo videoierakstu iesniedz ICCAT Sekretariātam. 3. Kad pārvietošanas darbība ir pabeigta, nozvejotāja kuģa vai velkoņa kapteinis, krātiņveida lamatu operators vai zivaudzētavas operators aizpilda un nosūta atbildīgās dalībvalsts kompetentajām iestādēm ICCAT pārvietošanas deklarāciju VIIIa pielikumā noteiktajā formā. Pārvietošanas deklarācijas veidlapas numurē tās dalībvalsts iestādes, kas atbildīga par kuģi, zivaudzētavu vai krātiņveida lamatām, no kurām sākas pārvietošana. Numerācijas sistēmā numuri sastāv no Konvencijas līgumslēdzējas puses trīsburtu koda, četrciparu gadskaitļa un trīsciparu kārtas numura, kam seko trīs burti ITD (CPC-20**/xxx/ITD). Pārvietošanas deklarācijas oriģinālu nosūta kopā ar pārvietotajām zivīm. Deklarācijas kopiju patur nozvejotāja kuģa kapteinis, krātiņveida lamatu operators, velkoņa kapteinis vai zivaudzētavas operators. 4. Kapteiņi, kuru kuģi veic pārvietošanas darbības (ieskaitot velkoņus), zvejas žurnālā katru dienu reģistrē pārvietoto zivju svaru un skaitu, kā arī nozvejotāja kuģa vārdu, karoga valsti un ICCAT numuru, cita(-u) iesaistītā(-o) kuģa(-u) vārdu un ICCAT numuru, pārvietošanas datumu un vietu un galamērķa zivaudzētavu. Zvejas žurnāla dienas ieraksti satur ziņas par visām pārvietošanām, kas veiktas zvejas sezonā. Zvejas žurnālu glabā uz kuģa, un tas jebkurā laikā ir pieejams kontroles vajadzībām. 5. Atbildīgās dalībvalsts izdotā pārvietošanas atļauja neskar atļauju veikt ievietošanu sprostā. 6. Tā nozvejotāja kuģa kapteinis, tās zivaudzētavas operators vai to krātiņveida lamatu operators, no kurām pārvieto zilās tunzivis, nodrošina to, ka pārvietošanas darbības novēro ar ūdenī ievietotu videokameru. Katru pārvietošanas videoierakstu izgatavo divos eksemplāros. Vienu eksemplāru nodod reģionālajam novērotājam un vienu — attiecīgi Konvencijas līgumslēdzējas puses novērotājam vai valsts novērotājam, kurš atrodas uz velkoņa. Konvencijas līgumslēdzējas puses novērotājam(-iem) nodoto eksemplāru nosūta kopā ar pārvietošanas deklarāciju un nozvejām, uz kurām tas attiecas. Katra videoieraksta sākumā un/vai beigās jābūt redzamam ICCAT pārvietošanas deklarācijas numuram. Visa videoieraksta laikā ir redzams videoieraksta izgatavošanas laiks un datums. Pēc Komisijas pieprasījuma dalībvalstis nogādā ICCAT Zinātniskajai komitejai videoieraksta kopijas. 7. Kā minēts ICCAT reģionālo novērotāju programmā, kas izklāstīta VII pielikumā, ICCAT reģionālais novērotājs uz nozvejotāja kuģa reģistrē veiktās pārvietošanas darbības un ziņo par tām, pārbauda nozvejotāja kuģa atrašanās vietu, kad tas ir iesaistīts pārvietošanas darbībā, novēro un novērtē pārvietotās nozvejas un pārbauda ierakstus, kuri izdarīti iepriekšējā pārvietošanas atļaujā, kas minēta 2. punktā, un ICCAT pārvietošanas deklarācijā, kas minēta 3. punktā. Gadījumos, kad reģionālā novērotāja novērtētais zivju skaits un/vai vidējais svars ir vismaz par 10 % lielāks nekā nozvejotāja kuģa kapteiņa deklarētais zivju skaits un/vai vidējais svars, par nozvejotāju kuģi atbildīgā dalībvalsts uzsāk izmeklēšanu, kuru pabeidz, pirms zivaudzētavā tiek uzsākta ievietošana sprostā. Kamēr šīs izmeklēšanas rezultāti nav zināmi, ievietošana sprostā nav atļauta, un zilo tunzivju nozvejas dokumenta iedaļa par nozveju netiek apstiprināta. 8. ICCAT reģionālais novērotājs paraksta ICCAT pārvietošanas deklarāciju, skaidri uzrakstot savu vārdu un ICCAT numuru, un pārliecinās, ka ICCAT pārvietošanas deklarācija tiek pienācīgi aizpildīta un nosūtīta velkoņa kapteinim. Kad zivju pārvietošana uz zvejas kuģi ir pabeigta, tunzivju krātiņveida lamatu operators aizpilda un nosūta savas dalībvalsts kompetentajām iestādēm ICCAT pārvietošanas deklarāciju IV pielikumā noteiktajā formā.“; 10) regulas 24. pantu aizstāj ar šādu: “24. pants Ievietošana sprostos 1. Par zivaudzētavu atbildīgā dalībvalsts vienas nedēļas laikā pēc tam, kad ievietošana sprostos ir pabeigta, dalībvalstij vai Konvencijas līgumslēdzējai pusei, kuras karoga kuģi ir zvejojuši tunzivis, un Komisijai nosūta novērotāja apstiprinātu ziņojumu par ievietošanu sprostā. Komisija minēto informāciju tūlīt pārsūta ICCAT Sekretariātam. Šajā ziņojumā iekļauj informāciju no deklarācijas par ievietošanu sprostā, kā norādīts ICCAT Ieteikumā [06-07] par zilo tunzivju audzēšanu. 2. Pirms ikvienas ievietošanas sprostā par zivaudzētavu atbildīgās dalībvalsts kompetentā iestāde informē dalībvalsti, kas atbildīga par nozvejotāju kuģi, vai Konvencijas līgumslēdzēju pusi, ar kuras karogu peld nozvejotājs kuģis, par to, kādu daudzumu zilo tunzivju, ko nozvejojuši ar attiecīgās valsts karogu peldoši nozvejotāji kuģi, ir paredzēts ievietot sprostā. 3. Par nozvejotāju kuģi atbildīgā dalībvalsts pieprasa par zivaudzētavu atbildīgajai dalībvalstij vai Konvencijas līgumslēdzējai pusei uzlikt nozvejai arestu un atlaist zivis jūrā saskaņā ar 22. panta 2. punktā aprakstīto kārtību, ja, saņēmusi minēto informāciju, tā uzskata, ka: a) nozvejotājam kuģim, kas atbilstīgi deklarācijai ir guvis attiecīgo nozveju, nav bijusi pietiekama individuālā kvota sprostā ievietojamo zilo tunzivju nozvejai; b) zivju daudzums nav pienācīgi norādīts nozvejotāja kuģa ziņojumā un nav ņemts vērā, aprēķinot piemērojamo kvotu; c) nozvejotājam kuģim, kas atbilstīgi deklarācijai ir guvis attiecīgo nozveju, nav atļauts zvejot zilās tunzivis. 4. Ievietošanu sprostā nesāk bez iepriekšējas atļaujas no Konvencijas līgumslēdzējas puses, ar kuras karogu peld nozvejotājs kuģis, vai no dalībvalsts, kas atbildīga par nozvejotāju kuģi. Zilās tunzivis ievieto sprostā pirms 31. jūlija, ja vien dalībvalsts vai Konvencijas līgumslēdzēja puse, kas atbildīga par zivaudzētavu, kura saņem zivis, kopā ar ziņojumu par ievietošanu sprostā nenorāda pamatotus iemeslus, tostarp nepārvaramas varas apstākļus. 5. Par zivaudzētavu atbildīgā dalībvalsts veic vajadzīgos pasākumus, lai aizliegtu ievietot sprostos audzēšanai vai uzbarošanai tādas zilās tunzivis, kopā ar kurām nav nosūtīta precīza, pilnīga un apstiprināta ICCAT noteiktā dokumentācija, arī dokumentācija, kas paredzēta šajā regulā un Eiropas Parlamenta un Padomes 2010. gada 7. jūlija Regulā (ES) Nr. 640/2010, ar ko izveido zilo tunzivju Thunnus thynnus nozvejas dokumentēšanas programmu un groza Padomes Regulu (EK) Nr. 1984/2003[4]. 6. Atbildīgā dalībvalsts vai attiecīgi Konvencijas līgumslēdzēja puse 48 stundu laikā pēc 3. punktā minētās informācijas iesniegšanas piešķir vai atsaka sprostā ievietošanas atļauju. Ja ievietošanu sprostā neatļauj, par nozvejotāju kuģi atbildīgā dalībvalsts vai Konvencijas līgumslēdzēja puse attiecīgi par velkoni atbildīgajai dalībvalstij vai Konvencijas līgumslēdzējai pusei un/vai par zivaudzētavu atbildīgajai dalībvalstij vai Konvencijas līgumslēdzējai pusei izdod rīkojumu par zivju atlaišanu jūrā saskaņā ar 22. panta 2. punktā izklāstīto kārtību. 7. Par zivaudzētavu atbildīgā dalībvalsts pārliecinās par to, ka ievietošanu sprostā novēro ar ūdenī ievietotu videokameru. Par katru ievietošanu sprostā izgatavo vienu videoierakstu. Katra videoieraksta sākumā vai beigās ir redzams ICCAT pārvietošanas deklarācijas numurs. Visa videoieraksta laikā ir redzams videoieraksta izgatavošanas laiks un datums. 8. Gadījumos, kad reģionālā novērotāja novērtētais zivju vidējais svars un/vai skaits par vairāk nekā 10 % atšķiras no zivaudzētavas operatora novērtētā zivju vidējā svara un/vai skaita, par zivaudzētavu atbildīgā dalībvalsts uzsāk izmeklēšanu sadarbībā ar nozvejotāja kuģa karoga valsti. Starpību aprēķina zivju skaita un/vai vidējā svara izteiksmē. Kamēr izmeklēšanas rezultāti nav zināmi, zivju ieguvi neveic, un zilo tunzivju nozvejas dokumenta iedaļa par audzēšanu netiek apstiprināta. Ja izmeklēšana netiek pabeigta 10 darbdienās vai ja izmeklēšanas rezultāti liecina, ka zilo tunzivju skaits un/vai vidējais svars par 10 % pārsniedz zivaudzētavas operatora deklarēto skaitu un/vai vidējo svaru, Konvencijas līgumslēdzēja puse, ar kuras karogu peld nozvejotājs kuģis, vai dalībvalsts, kas atbildīga par nozvejotāju kuģi, izdod rīkojumu par pārsniegumam atbilstoša zivju daudzuma atlaišanu jūrā. Par zivaudzētavu atbildīgā dalībvalsts pārliecinās par to, ka zivaudzētavas operators 48 stundas pēc reģionālā novērotāja ierašanās izpilda rīkojumu par zivju atlaišanu jūrā. Atlaišanu veic saskaņā ar 22. panta 2. punktā izklāstīto kārtību. Ja galīgais novērtējums, kas veikts laikā, kad zivis ievieto sprostā zivaudzētavā, ir lielāks par galīgo novērtējumu, kas veikts laikā, kad notiek pirmā pārvietošana no nozvejotāja kuģa, par nozvejotāju kuģi atbildīgā dalībvalsts vai Konvencijas līgumslēdzēja puse pieņem lēmumu par galīgo kvotas izmantojumu, kuru tā apstiprina attiecīgajā(-os) zilo tunzivju nozvejas dokumentā(-os). 9. Dalībvalstis uzsāk izmēģinājuma pētījumus par to, kā labāk novērtēt zilo tunzivju skaitu un svaru ieguves un sprostā ievietošanas vietā, arī izmantojot stereoskopiskas sistēmas, un par rezultātiem ziņo ICCAT Zinātniskajai komitejai. Sprostā ievietošanas laikā īsteno paraugu ņemšanas programmu un/vai alternatīvu programmu, lai uzlabotu sprostā ievietoto zivju skaitīšanu un svara novērtēšanu.”; 11) regulas 25. panta 1. punktā pievieno šādas daļas: “Zvejas kuģi, kas iekļauti tādu nozvejotāju kuģu ICCAT reģistrā, kuriem atļauts aktīvi zvejot zilās tunzivis, sāk VMS datu nosūtīšanu ICCAT ne vēlāk kā 15 dienas pirms zvejas sezonas sākuma un turpina nosūtīšanu vismaz 15 dienas pēc zvejas sezonas beigām, ja vien Komisijai iepriekš nav nosūtīts lūgums svītrot kuģi no ICCAT kuģu reģistra. Kontroles vajadzībām VMS datu pārraidīšanu no zvejas kuģiem, kuriem atļauts zvejot zilās tunzivis, nepārtrauc, kad kuģi ir ostā, izņemot gadījumus, kad darbojas sistēma ziņošanai par ienākšanu ostā un iziešanu no tās. Zvejas kuģi, kas iekļauti tādu citu zvejas kuģu ICCAT reģistrā, kuriem atļauts veikt zilās tunzivs zvejas darbības, nosūta VMS datus ICCAT visā atļaujas termiņā.”; 12) regulas 26. pantu aizstāj ar šādu: “26. pants Darbību ar krātiņveida lamatām reģistrēšana un ziņošana par tām 1. Pēc katras zvejas darbības ar tunzivju krātiņveida lamatām reģistrē krātiņveida lamatās gūtās nozvejas un kopā ar krātiņveida lamatās atlikušo daudzumu novērtējumu 48 stundu laikā pēc katras zvejas darbības beigām elektroniski vai citādā veidā dara zināmas par krātiņveida lamatām atbildīgās dalībvalsts kompetentajai iestādei. 2. Pēc nozvejas ziņojuma saņemšanas katra dalībvalsts to elektroniski pārsūta Komisijai kopā ar krātiņveida lamatās atlikušo daudzumu novērtējumu. Komisija šo informāciju tūlīt pārsūta ICCAT Sekretariātam.”; 13) regulas 29. panta 2. punktā pievieno šādu daļu: “Ja vairāk nekā 15 vienas dalībvalsts zvejas kuģi vienlaikus ir iesaistīti zilo tunzivju zvejas darbībās ICCAT konvencijas apgabalā, minētā dalībvalsts attiecīgajā laikposmā norīko inspekcijas kuģi darboties Konvencijas apgabalā vai sadarbojas ar citu dalībvalsti vai Konvencijas līgumslēdzēju pusi, lai kopīgi nodrošinātu inspekcijas kuģa klātbūtni.”; 14) regulas 30. panta 1. punktu aizstāj ar šādu: “1. Katra dalībvalsts uz kuģiem, kuri aktīvi darbojas zilo tunzivju zvejā, nodrošina valsts novērotāju klātbūtni, lai aptvertu vismaz: a) 2011. gadā — 100 % aktīvo nozvejotāju kuģu, kas zvejo ar riņķvadu un kuru garums ir 24 m vai mazāks; b) 2012. gadā — 100 % aktīvo nozvejotāju kuģu, kas zvejo ar riņķvadu un kuru garums ir 20 m vai mazāks; c) 20 % aktīvo pelaģisko traleru (garums virs 15 m); d) 20 % aktīvo nozvejotāju kuģu, kas zvejo ar āķu jedām (garums virs 15 m); e) 20 % aktīvo laivu zvejai ar ēsmu (garums virs 15 m); f) 100 % tunzivju krātiņveida lamatu zivju ieguves laikā; g) 100 % velkoņu.”; 15) regulas 31. pantu groza šādi: a) panta 1. punktu aizstāj ar šādu: “1. Katra dalībvalsts nodrošina ICCAT reģionālā novērotāja klātbūtni: a) visā 2011. gada zvejas sezonā — uz visiem kuģiem, kas zvejo ar riņķvadu un kuru garums ir lielāks par 24 m; b) visā 2012. gada zvejas sezonā — uz visiem kuģiem, kas zvejo ar riņķvadu un kuru garums ir lielāks par 20 m; c) visā zvejas sezonā, sākot no 2013. gada, — uz visiem kuģiem, kas zvejo ar riņķvadu, neatkarīgi no kuģa garuma. Šā punkta a), b) un c) apakšpunktā minētajiem kuģiem, kas zvejo ar riņķvadu, nav atļauts zvejot zilās tunzivis vai darboties zilo tunzivju zvejniecībā bez ICCAT reģionālā novērotāja klātbūtnes.”; b) panta 2. punktā pievieno šādu daļu: “Ja zilās tunzivis iegūst no sprosta un tirgo kā svaigus produktus, reģionālais novērotājs, kurš novēro ieguvi, var būt par zivaudzētavu atbildīgās dalībvalsts valstspiederīgais.”; 16) regulas 32. pantu aizstāj ar šādu: “32. pants Piekļuve videoierakstiem 1. Katra dalībvalsts nodrošina to, ka 22. panta 6. punktā un 24. panta 7. punktā minētie videoieraksti ir pieejami ICCAT inspektoriem un novērotājiem. 2. Katra par zivaudzētavu atbildīgā dalībvalsts nodrošina to, ka 22. panta 6. punktā un 24. panta 7. punktā minētie videoieraksti ir pieejami Savienības inspektoriem un novērotājiem. 3. Katra dalībvalsts veic vajadzīgos pasākumus, lai nepieļautu oriģinālā videoieraksta aizstāšanu, rediģēšanu vai manipulācijas ar to.”; 17) iekļauj šādu 33.a pantu: “33.a pants Savienības inspekcijas plāna nosūtīšana ICCAT Katru gadu vēlākais 15. septembrī dalībvalstis nosūta Komisijai savu nākamā gada inspekcijas plānu. Komisija Savienības inspekcijas plānu nosūta ICCAT Sekretariātam ICCAT apstiprinājuma saņemšanai.”; 18) regulas 34. panta 1. punktu aizstāj ar šādu: “1. Ir aizliegta tādu Atlantijas okeāna austrumu daļā un Vidusjūrā nozvejotu zilo tunzivju iekšzemes tirdzniecība, izkraušana, imports, eksports, ievietošana sprostā uzbarošanai vai audzēšanai, reeksports un pārkraušana citā kuģi, ar kurām kopā nav nosūtīta precīza, pilnīga un apstiprināta dokumentācija, kas paredzēta šajā regulā un Eiropas Parlamenta un Padomes 2010. gada 7. jūlija Regulā (ES) Nr. 640/2010, ar ko izveido zilo tunzivju Thunnus thynnus nozvejas dokumentēšanas programmu un groza Padomes Regulu (EK) Nr. 1984/2003[5].”; 19) III pielikumu aizstāj ar šīs regulas I pielikuma tekstu; 20) VI pielikumu groza šādi: a) pielikuma 1. punktā pievieno šādu q) apakšpunktu: “q) jūrā veikta pārkraušana citā kuģī.”; b) pielikuma 2. punktu aizstāj ar šādu: “2. Ja, uzkāpjot vai veicot inspekciju uz zvejas kuģa, pilnvarotie inspektori novēro darbību vai apstākļus, kas varētu būt smags pārkāpums, kā noteikts 1. punktā, inspekcijas kuģu karoga valsts iestādes tūlīt tieši, kā arī ar ICCAT Sekretariāta starpniecību paziņo par to zvejas kuģa karoga valstij. Šādās situācijās inspektors, ja iespējams, informē arī zvejas kuģa karoga valsts kompetentās iestādes, kas darītas zināmas ICCAT Sekretariātam, un jebkuru zvejas kuģa karoga valsts inspekcijas kuģi, par kuru zināms, ka tas atrodas tuvumā. ICCAT inspektori veiktās inspekcijas un konstatētos pārkāpumus (ja tādi ir) reģistrē zvejas kuģa žurnālā.”; c) pielikuma 3. punkta pirmajā daļā vārdu “nekavējoties” aizstāj ar vārdiem “72 stundu laikā”; d) pielikuma 7. punktu aizstāj ar šādu: “7. Saskaņā ar šā pielikuma 12. punktā paredzēto kārtību kuģis, ko tajā laikā izmanto tunzivju vai tunzivjveidīgu zivju zvejai Konvencijas apgabalā ārpus attiecīgā kuģa valsts jurisdikcijā esošiem ūdeņiem, apstājas, kad kuģis, kurā ir inspektors, raida tam attiecīgu Starptautiskajā signālu kodeksā paredzētu signālu, ja vien tas attiecīgajā laikā neveic zvejas darbības, un tādā gadījumā tas apstājas tūlīt pēc šādu zvejas darbību pabeigšanas. Kuģa kapteinis atļauj inspektoram, kuru var pavadīt liecinieks, uzkāpt uz kuģa, un šim nolūkam ir jānodrošina iekāpšanas traps. Kapteinis dod inspektoram iespēju veikt nozvejas vai zvejas rīku un visu attiecīgo dokumentu pārbaudi, kuru inspektors uzskata par vajadzīgu, lai pārliecinātos par to, ka tiek ievēroti ICCAT komisijas spēkā esoši ieteikumi, kas attiecas uz konkrētā kuģa karoga valsti, un inspektors drīkst pieprasīt skaidrojumus, ko uzskata par vajadzīgiem. Inspektoru grupā ir ne vairāk kā divi ICCAT inspektori, ja vien attiecīgajos apstākļos nav nepieciešami papildu inspektori. Inspektoru grupu mācību nolūkos var pavadīt asistents.”; 21) VII pielikuma 1. punktu svītro; 22) šīs regulas II pielikuma tekstu iekļauj kā VIIIa pielikumu. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs I pielikums “III pielikums Dokuments Nr. ICCAT pārkraušanas deklarācija Transportkuģis Kuģa vārds un radio izsaukuma signāls: Karoga valsts: Karoga valsts atļaujas Nr. Valsts reģistra Nr. ICCAT reģistra Nr. SJO Nr. || || Zvejas kuģis Kuģa vārds un radio izsaukuma signāls: Karoga valsts: Karoga valsts atļaujas Nr. Valsts reģistra Nr. ICCAT reģistra Nr. Ārējā identifikācija: Zvejas žurnāla lapas Nr. || Galamērķis: Osta: Zeme: Valsts: || || || || || Diena Mēnesis Stunda Gads |2_|0_|__|__| Zvejas kuģa kapteinis: |__________| Transportkuģa kapteinis: CITĀ KUĢĪ PĀRKRAUŠANAS VIETA Iziešana |__|__| |__|__| |__|__| no |__________| Atgriešanās |__|__| |__|__| |__|__| uz |__________| Paraksts:| __________| Paraksts: |__________| Pārkraušana |__|__| |__|__| |__|__| |__________| Veicot pārkraušanu citā kuģī, norāda svaru kilogramos vai izmantotās vienības (piem., kaste, grozs) un attiecīgās vienības izkrāvumu svaru kilogramos: |___| kg. Osta || Jūra Ģ. plat. Ģ. gar. || Suga || Zivju vienību skaits || Produkta veids: dzīvas || Produkta veids: nesadalītas || Produkta veids: ķidātas || Produkta veids: bez galvas || Produkta veids: filetētas || Produkta veids: || Turpmāka pārkraušana citā kuģī Datums: |__________| Atrašanās vieta: |__________| Līgumslēdzējas puses atļaujas Nr.: Pārvietotāja kuģa kapteiņa paraksts: Saņēmējkuģa vārds: Karoga valsts: ICCAT reģistra Nr.: SJO Nr.: Kapteiņa paraksts: Datums: |__________|Atrašanās vieta: |__________| Līgumslēdzējas puses atļaujas Nr.: Pārvietotāja kuģa kapteiņa paraksts: Saņēmējkuģa vārds: Karoga valsts: ICCAT reģistra Nr.: SJO Nr.: Kapteiņa paraksts: || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || ICCAT novērotāja paraksts (attiecīgā gadījumā): Pienākumi, veicot pārkraušanu citā kuģī 1. Pārkraušanas deklarācijas oriģināls jānodod saņēmējkuģim (apstrādes kuģim/transportkuģim). 2. Pārkraušanas deklarācijas kopija jāpatur attiecīgajam nozvejotājam kuģim vai krātiņveida lamatām. 3. Turpmākas citā kuģī pārkraušanas darbības atļauj attiecīgā Konvencijas līgumslēdzēja puse, kura atļāvusi kuģim darboties. 4. Pārkraušanas deklarācijas oriģināls līdz izkraušanas vietai jātur uz saņēmējkuģa, uz kura atrodas zivis. 5. Pārkraušanu citā kuģī reģistrē visu pārkraušanas darbībā iesaistīto kuģu zvejas žurnālā.” II pielikums “VIIIa pielikums Dokuments Nr. || ICCAT pārvietošanas deklarācija || 4. pielikums || 1. AUDZĒŠANAI PAREDZĒTU DZĪVU ZILO TUNZIVJU PĀRVIETOŠANA || || Zvejas kuģa vārds: Izsaukuma signāls: Karoga valsts: Karoga valsts pārvietošanas atļaujas Nr.: ICCAT reģistra Nr.: Ārējā identifikācija: Zvejas žurnāla Nr.: KZD Nr.: || Krātiņveida lamatu nosaukums: ICCAT reģistra Nr.: || Velkoņa vārds: Izsaukuma signāls: Karoga valsts: ICCAT reģistra Nr.: Ārējā identifikācija: || Galamērķa zivaudzētavas nosaukums: ICCAT reģistra Nr.: 2. PĀRVIETOŠANA PĒC IEGUVES Zivaudzētavas nosaukums: ICCAT reģistra Nr.: || Krātiņveida lamatu nosaukums: ICCAT reģistra Nr.: || Transportkuģa vārds: Karoga valsts: ICCAT reģistra Nr.: Ārējā identifikācija: || Apstrādes kuģa vārds: Izsaukuma signāls: Karoga valsts: ICCAT reģistra Nr.: Ārējā identifikācija: 3. INFORMĀCIJA PAR PĀRVIETOŠANU Datums:_ _ / _ _ / _ _ _ _ || Atrašanās vieta: Osta: Ģeogr. plat.: Ģeogr. gar.: Īpatņu skaits: || Kopējais svars (kg): || Suga: Produkta veids: Dzīvas  Nesadalītas  Ķidātas  Citādas (norādīt): Zvejas kuģa kapteiņa/krātiņveida lamatu operatora/zivaudzētavas operatora vārds un paraksts: || Saņēmējkuģa (velkoņa, apstrādes kuģa, transportkuģa) kapteiņa vārds un paraksts: 4. NEDZĪVU ZIVJU PĀRVIETOŠANA UZ PALĪGKUĢI Palīgkuģa vārds: || Karoga valsts: || Daudzums (kg): || Īpatņu skaits: Datums:_ _ / _ _ / _ _ _ _ || Atrašanās vieta: Ģeogr. plat.: Ģeogr. gar.: || Izkraušanas osta: 5. TURPMĀKAS PĀRVIETOŠANAS Datums:_ _ / _ _ / _ _ _ _ || Atrašanās vieta: Osta: Ģeogr. plat.: Ģeogr. gar.: Velkoņa vārds: || Izsaukuma signāls: || Karoga valsts: || ICCAT reģistra Nr.: Zivaudzētavas valsts pārvietošanas atļaujas Nr.: || Ārējā identifikācija: || Saņēmējkuģa kapteiņa vārds un paraksts: Datums:_ _ / _ _ / _ _ _ _ || Atrašanās vieta: Osta: Ģeogr. plat.: Ģeogr. gar.: Velkoņa vārds: || Izsaukuma signāls: || Karoga valsts: || ICCAT reģistra Nr.: Zivaudzētavas valsts pārvietošanas atļaujas Nr.: || Ārējā identifikācija: || Saņēmējkuģa kapteiņa vārds un paraksts: Datums:_ _ / _ _ / _ _ _ _ || Atrašanās vieta: Osta: Ģeogr. plat.: Ģeogr. gar.: Velkoņa vārds: || Izsaukuma signāls: || Karoga valsts: || ICCAT reģistra Nr.: Zivaudzētavas valsts pārvietošanas atļaujas Nr.: || Ārējā identifikācija: || Saņēmējkuģa kapteiņa vārds un paraksts: ” [1] OV C […], […], […] lpp. [2] OV L 96, 15.4.2009., 1. lpp. [3] OV L 343, 22.12.2009., 1. lpp. [4] OV L 194, 24.7.2010., 1. lpp. [5] OV L 194, 24.7.2010., 1. lpp.